Last saved by: dagmara

23.10.2010
38 - Сýрат Сόд
[Маккахь доьссина‚ дерриге 88 аят]
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Сόд [Аллах1 т1ех дика хууш ву Шéна цуьнах луург] . [шéца] Хьéхам болчу [сийлахьчу] Къуръáнόра [Дéла цхьаъ ма ву] ,
2.Мелхо а , шаьш [Дéлах] цатешнарш [иймáнна] кураллаярехь [дéраллехь] а , х1уьттаренгахь [дуьхьалбийларехь] а [ма] бу .
3.Хийла [дáкъаздаьлла] уммат [къам] х1аллакдина Оха цáрел хьалха . Цара [орца] кхайкхира [1áзап дуссучу хéна] , амма йáцара и [бевдда] к1елхьарбовлу [къайлабовлу] хан .
4.Цецбевлира уьш шайха [адамех] кхéрамтосург шайна вáрна . Керстанаша элира : « Х1ара [Мухьаммад] бозбуунча , харцлуьйриг ву . 
5.[тхан] Дéланашха цхьа [Аллах1] Дéла вина х1окхо ?! Баккъалла а х1ара-м тáмашé х1ума ма ду »
6.[элчана уллера] Д1ахьаьвдира [д1абевлира] цáрех болун элий [шаьш όлуш] : « Д1адуьло , сатόха [сόбарéхила] шайн дéланашна [лолла дарехь] ! Баккъалла а х1ара [Дéла цхьаъвар вайгара] лууш долу х1ума ма ду .
7.Тхýна х1ара хезза [ма] дац т1аьхьара [деанчу 1ийсáн] динехь . Х1ара ма дац [цо шéгара] кхоьллинарг [харцдерг] бен .
8.Тхуна юккъера [къастийна] цунна [Мухьаммадна] т1е боссийна [тов Дáла] хьéхам [Къуръáн] ?! » . Мелхό а , шéкончохь бу уьш Сан хьéхамах . Мелхό а , 1аьвшина дац цáра [х1инцá а] Сан 1áзап . 
9.Я цаьргахь ю хьан нуьцкъалчу , [пайхамаралла] лушволчу Дéлан къинхéтаман хазнаш ?!
10.Я цéран [дόлахь] ду стигланашин а , лаьттан а , цаьршинна юккъехь [мел] долчуьнан а паччахьалла [όлалла] ?! Х1ета [пайхамаралла схьадáн] хьалабовлийла уьш [шаьш стигал буьгучу] нéкъашца !
11.Цигахь [Бадрехь] эшор болу [иблисан] тόбанийн б1о бу [уьш] , 
12.[пайхамарш] Харцбира цáрел хьалха Нýхьан къόмό а , 1áдашá а , [1áзапна тýхуш] хьекхий долчу Фир1авнас а ,   
13.Самýдашá а , Лýт1ан къόмό а , [Шу1айбан къόмах болчу) варшан [боьлакан] дайшá а , уьш ю [шоьл нуьцкъал хилла] тόбанаш .
14.[цáра] Массáрá а харцбира элчанаш , т1аккха хьакъ хилира цаьрна [т1ехь] Сан 1áзап .
15.Уьш хьоьжур ма бац , [ц1еххьана тýхур долчу] цхьана ц1ог1анé бен . Цуьнан ма дац хáдар [сацар] .
16.Цара элира : « Х1ай тхан Дéла ! Сихдéхьа тхуна тхан [бéкхаман] дáкъа , хьéсапан дийнал хьалха »
17.Сатόха-ахь цáра дуьйцучунна , хьахаве [дагаваийта хьайна] Тхан лай - [1ибáдатехь] нуьцкъал волу Дáвуд [пайхамар] . Баккъалла а Иза [Дáлла муьт1ахь хиларна] т1евоьрзург вара . 
18.Оха [цунна] муьт1ахь дира лаьмнаш а , цуьнца [цхьаьна] теспахь деш суьйренцá а , 1уьйренцá [садаьржичá] а . 
19.[муьт1ахь дира] Олхазарш а , [шаьш цуьнца] гулдина [теспахь деш] . Массό а [х1ума] Цунна т1едоьрзу [1ибáдатехь] .
20.Оха ч1аг1дира цуьнан паччахьалла . Цунна делира хьéкъал а , дов къастор [кхéтам] а . 
21.Кхаьчний [деъний] хьоьга довхойн хабар , керт т1ехула бевлира уьш ?!
22.Дáвуд волчу чубаьхкира уьш , [т1аккха] цáрех кхéравелира иза [хан йоцчу хéна керт т1ехула бевлла уьш бáхкарна] . Цара элира : Ма кхéра [тхоьх] ! [кхел яйта веана] Ши довхо ву [тхо-й шиъ] , тхоьх цхьаммо вуькхана харцό [г1ело] йина . Тхуна юккъехь бакъонца кхел-éхьа , харцо ма éлахь , тхо нисдé-хьа нийсачу новкъа т1е ! »
23.Баккъалла а х1ара сан [динехь] ваша ву , [áладашнá] цуьнан безткъе ткъаесна уьстаг1 бу , ткъа сан цхьа уьстаг1 бу . Цо [соьга] элира : « Соьга дόладайтахь цуьнан [суна лохьа и] » . Къарвира [эшийра] цо со къамелехь [къовсамехь] .
24.Цо [Давуда] элира : « [Делόра] Бакъдолуш хьуна зуламдина цо  , хьан уьстаг1 хьоьга бéхарца шен уьстаг1аш т1е [тόхархьама и] . Баккъалла а декъахойх дукхах берш - цáрех цхьаболчаьра вуькхарна г1ело [харцо] ма йо . Шаьш [Дéлах] тешнарш а , дика 1амалш йинарш а бόцучаьра . Ма-к1еззиг [карор] бу-кх [хьуна] уьш . Дáвýдана хиира [кхийтира иза] , баккъалла а Оха шá зийна хилар , т1аккха шен Дéле гечдар дийхира цо , [Дáлла сужуд деш] горах1оьттира иза , [дохковаьлла] т1евирзира иза [Цунна] .
25.Оха гечдира цунна и [г1áлат] . Баккъалла а Тхуна гергахь гергарло а , дика [хаза] воьрзийла а ма ю цуьнан .
26.Х1ай Давуд ! Баккъалла а Оха вина хьо лаьтта т1ехь халиф [паччахь] . Бакъонца кхелйé нáхана юккъехь , [дéг1ан] лааманна [дéзачуьнна] т1аьхьа ма х1отталахь . т1аккха цо тилор ву хьо Аллах1ан новкъах . Баккъалла а шаьш Аллах1ан новкъах туьлурш [галбовлурш] , цаьрна ч1όг1а [буьрса] 1азап [хир] ду хьéсапан де шаьш дицдарна .
27.Оха ца кхоьллина стигал а , латта а , цаьршинна юккъехь [мел] дерг а эрна [бéгашна] . И [эрна ду áлар] шаьш [Дéлах] цатешначéран моттар [хéтар] ду . Ма-бáла [хир] бу-кх шаьш [Дéлах] цатешначаьрна [жоьжахатин] ц1ерах .
28.Я [бéкхам барехь] Оха бо шаьш [Дéлах] тешнарш а , дика 1амалаш йинарш а , лаьттахь бόхамаш [кéгареш] бийраш санна , я Оха бо [Тхайх] кхоьрурш сийдόцурш [телхинарш] санна ? [х1ан-х1á] .
29.[х1ара] Беркате жайна , Оха хьоьга доссийна , цуьнан аяташха цаьрга ойлаяйтархьамá а , хьéкъалан дайшка [шех] хьéхам эцийтархьамá а .
30.Оха велира Давудана Сулайман . Ма дика лай ву-кх иза ! Баккъалла а иза [диканца Дáлла] т1евоьрзург ву .
31.Цунна гайтира сарахь [кхаакόгá а х1иттина биолг1ачуьнца] бергаш бетта гила [расха] дой . 
32.Цо элира : « Баккъалла а сýна [дуьнéнан] дика [даьхни] дéзар лиира , сан Дéла хьахόрал [лáмаз дарал]  а , пардонца [малх] къайлабáллалц [ламаз хан тилош] .
33.Юхаерзайé [схьайáлаé] уьш суна т1е » . [т1аккха] Иза х1оьттира [вуьйлира] иза [цéран] настаршнá а , логашнá [кхéсашна] а [куьг] хьéкха .
34.[Дéлόра] Бакъдолуш , Оха [зен] ма зийра Сулайман , Оха диллира цуьнан г1анта т1е [шайт1ана] дег1 , цул т1аьхьа юхавирзира и [шен Делé а , паччахьаллé а] .
35.Цо элира : « Х1ай сан Дела ! Гечдéхьа суна , лόхьа суна соьл т1аьхьа цхьаннé а хила йишйόцу паччахьалла ! Баккъалла а Хьо [цхьаъ] ву-кх [гуттар] лушверг » .
36.Оха муьт1ахь бира цунна мох а , [шá] цуьнан омранца мела [ховха , бай] лéлаш [болу] цунна луъчухула [иза лéлачухула] 
37.[иштта] шайт1анаш а - массό а [кéпара] г1ишлоярхой [говза пхьéраш] а , [жовх1арш хьаладáха] хибухдоьдурш а [муьт1ахь дира] .  
38.[цáрех] Кхи дерш буржалш тоьхна [дихкина] ду . 
39.Х1ара [Óха хьýна делла] Тхан совг1ат ду , [хьайна луург] д1ахеца , йа [ца луург] сацаде , [хьайна т1ехь] хьéсап [жоп дéхар] дόцуш . 
40.Баккъалла а цуьнан Тхуна гергахь гергарло а , [хаза] дика воьрзийлá а ма ю 
41.Хьахаве Тхан лай Аюб [пайхамар] ! Цо кхайкхира шен Дéле [х1ай сан Дела] : « Баккъалла а соьх хьакхаделла шайт1а [сан дéг1ана] зен дарцá [со г1елварца] а , [дáхаран халόнаш] 1аткъорцá а »
42.[цуьнга элира] « Тόха [1отта] хьан ког [лаьттах] ! Х1ара [шовда] шийла луьйчийлá а , малар а ду [хьýна] » .
43.Оха цунна белира шен доьзалш а , цаьрца цхьана цáрех тернаш а Тхайгарчу [хьоьга болчу] къинхетамнá [зовкханá] а , хьéкъалан дайшна хьéхамнá а . 
44. « Схьаэца хьан куьйгаца [недарг1ин] ц1ов , [т1аккха] тόха цуьнца , [хьан] дуй ма къарбе ! » . Баккъалла а тхуна карийра и сόбаре . Ма дика лай ву-кх иза . Баккъалла а иза [Дáлла] т1евоьрзург ву .
45.Хьахабе Тхан лайш - Ибрах1им а , Исхьакъ а , Я1къуб а , [1ибáдатехь] нуьцкъаллин а , [динехь болчу] тидамаллин [чидаман] а дай [хилла] болу .
46.Баккъалла а Оха ц1анбира уьш ц1енчуьнца - [эхартан] х1усам хьахорца .
47.Баккъалла а уьш , Тхуна гергахь хаьржинчáрех , тоьлучáрех [дикачáрех] ма бу . 
48.Хьахабе Исма1ил а , Аль-яса1 а , Зуль-кифл а - [уьш] берригé а тоьлучáрех [ма] бу .
49.Х1ара [уьш диканца] хьахор ду . Баккъалла а [Дéлах] кхоьручаьрна дика боьрзийла ма ю , 
50.[бáхаран] 1адн бошмаш , [шаьш] цаьрна не1арш йиллина [1аьш йолу] .
51.[шаьш] Цу чохь [маьнгеш т1ехь] д1атевжина . [шаьш] Боьхуш [боуьйтуш] цу чохь [бес-бесар] шорта стом а , [шорта] малар а .
52.[зударех] Цаьрна гергахь [хир] бу [шайн] б1аьрг ларбийраш [оьзданаш] , [шаьш] цхьаьна хéнара [нийсархой] болу .
53.Х1ара [хьахийнарг] ду , шуна [Дáла] ч1áг1о йийриг хьéсапан денна .
54.Баккъалла а х1ара Тхан рицкъа ма ду , цуьнан дац кхáчадалар [чекхдалар] . 
55.Х1ара [муъманáхана]  ду ! [ткъа] Баккъалла а [Дéлан дόзанашна] т1ехбуьйлучаьрна вон боьрзийла [хир] ма ю , 
56.жоьжахати [ю и] , уьш шéна чуг1ур болу . Ма вон боьрзийла ю-кх [и] . 
57.Х1ара [1áзап] , цáра 1овшийла и , [хих] ц1ийдинарг [кхоьхкург] а , [йа жоьжахати ох1лун] ноткъá а .
58.[иштта 1áзапах] Кхин дерг а , цуьнах тера бес-бесар [кéпара долу] .
59. [цаьрга эра ду] « Х1ара шоьца [1ан жоьжахати] чуйог1у тόба ю » . [т1аккха бухарчаьра эра ду]  « Марша ма бог1ийла уьш [парг1ат ма бовлийла уьш] ! Баккъалла а уьш ц1ерга г1ур ма бу » .
60.[т1аккха] Вуькхара элира : « Мелхо а , шу ма дόг1ийла-кх марша . Аш [шайн кхайкхамца] кечдина-кх и [1áзап] тхуна . Ма вон 1ойла ю-кх [и вайна] » .
61.Цара элира : « Х1ай тхан Дéла ! [шен кхайкхамца] Шá тхуна х1ара [1áзап] кечдинарг [дáлийнарг] , сов-ваккхахь иза [жоьжахатин] ц1ергахь шалха 1áзапехь ! »
62.Цара элира : « Вайна хилларг х1ун ду ? Вай [дуьнéнахь] шаьш вόчарех лόруш хилла [болу] бόжарий [нáх] ма ца го вайна [х1окху жоьжахатахь] ?!
63.Вай шайха ца даьшна болу , я цáрех б1аьргаш д1атилла [ца го] те [вайна уьш] ? »
64.Баккъалла а и [хьахийнарг] бакъ ма ду - жоьжахати ох1лано вовшашца къийсар .
65.Ахьа áла : « Баккъалла а со [жоьжахатица] кхерамтосург ву . Кхин [цхьá]  Дéла ма вац Цхьаъ волу , Нуьцкъал волу Аллах1 вόцург .
66.Стигаланашин а , лаьттан а , цаьршинна юккъехь [мел] долчуьнан а Сийлахь [веза] , [дукха] гечдеш Дéла волу » .
67.Ахьа [цаьрга] áла : « И [къуръáн] беза [боккха] хаам бу » .
68.[ткъа] Шу цуьнах [духакхетé] д1адоьрзу .
69.Соьгахь дáцара лаккхарчу [малийкин] тόбанах [дерг] хаар, цара [Адаман хьокъехь] къуьйсучу [дийцар дечу] хена .
70.Соьга [Дáла] ца хьоьху , баккъалла а со билггала [волу] кхéрамтасархо хилар бен » .
71.Хьан Дáла малийкашка аьллачу хéна : « Баккъалла а со поппарх адам кхолла волу .
72.Ткъа Аса иза [кхоллар кхáчамечу суьртахь] кхόчуш а дина , Сайн [дόлахь долчу] синах цунна чу са диллича , шу цунна [лéрамна] эгалуш гόрадахарца [охьата1арца] » .
73.[лéрамца] Гόрадахара и массό а малийкаш - дерригé а .
74.[жинех долу] Иблис дόцург , куралла йира цо . Керстанех хилира иза .
75.Цо [Дáла] элира : « Х1ай Иблис ! Сте духатуьйхи хьо Аса Сайн шина куьйга кхоьллинчунна гόрадахарх ? Куралла йира ахь [х1инца] , йа [хьалхадуьйна] айаделлачáрех [дозалладинчáрех] дара хьо ? »
76.Цо [Иблиса] элира : « Со цул тоьлуш [г1оли] ду . Ахь со ц1ерах кхоьллина , иза поппарх кхоьллина » .
77.[т1аккха] Цо [Дáла] элира : « Áрадáла цу [ялсамани] чуьра . Баккъалла а хьо [Сан къинхéтамах] д1аэккхийна [гéнадаьккхина] ду . 
78.Баккъалла а хьуна т1ехь Сан не1алт [хир] ду бéкхаман де дáллалц » .
79.т1аккха] Цо [Иблиса] элира : « Х1ай сан Дéла ! Т1аьхьататтахь [дитахь] со уьш [денбина] г1овттор болу [къéмат] денналц [х1аллак ца деш] ! »
80.Цо [Дáла] элира : « [х1ета] Баккъалла а хьо т1аьхьтеттинчáрех ду-кх , 
81.билгалчу хéнан денналц » .
82.Цо [Иблиса] элира : « Хьан вазаллόра , ас уьш [тилабаннé а] тилор [1éхор] ма бу - берригé а , 
83.цáрех Хьан [дог] ц1ена [болу] лайш бόцурш » .
84.Цо [Дáла] элира : « Бакъдерг [Соьгара] ду , Аса бакъдерг дуьйцу .
85.[Сан вазаллόра] Ас юзур ма ю [и] жоьжахати хьоьх а , цáрех хьуна т1аьхьах1иттанчáрех массáрех а » .
86.Ахь [цаьрга] áла : « Ас ца боьху [шоьга] цу [дин кхайкхорна] т1ехь [цхьá] мáх . Со ма вац [дόцург] кхуллучáрех » .
87.И [къуръáн] ма дац , 1áламашна [беана] хьéхам бен .
88.[Дéлόра] Шуна [т1аьхьа хаъанé а] хуур ма ду [х1ай керстанаш] цуьнан [бакъ хиларан] хабар [цхьа] хан-зáма яьлча .

25.10.2010.